《宦辙》
宋代·曾由基

宦辙驰驱尘满襟，解鞍呼酒小登临。
天垂碧处秋江净，山弄紫时西日沉。
韩记合还渠老手，王诗似不要新吟。
撑天拄地吾儒事，过耳飞禽空好音。

作者简介：曾由基，字朝伯，号兰墅，三山（今福建福州）人。曾仕宦临安，与陈鉴之（刚父）有交。有《兰墅集》、《兰墅续稿》，已佚。陈起收其诗入《江湖后集》。事见集中有关各诗。　曾由基诗，据《江湖后集》等书所录，编为一卷。